Source: https://www.qeqqata.gl/Emner/Politik/Valg%202017?sc_lang=kl-GL
Timestamp: 2020-07-08 10:29:59+00:00
Document Index: 4206378

Matched Legal Cases: ['§ 7', '§ 2', '§ 2', '§ 2', '§ 1', '§ 5', '§ 1', '§ 2', '§ 61', '§ 1', '§ 2', '§ 68', '§ 1', '§ 2']

Kommunalbestyrelsimut, nunaqarfinni aqutsisunut ilagiillu sinniisissaannik 2017-imi apriilip 4-ani Qeqqata Kommuniani qinersisoqassaaq.
Kommunalbestyrelsinut, nunaqarfinni aqutsisunut ilagiillu sinniisaannut qinersisarnerit pillugit Inatsisartut inatsisaat nr. 27, 28. november 2016-imeersumi § 7, imm. 2 aamma Kommunini suliassaqarfiit aaqqissuuteqqinneqarnerat pillugu Inatsisartut inatsisaat nr. 14, 19. november 2007-imeersumi § 2, imm. 1 naapertorlugu, nalunaarutigineqassaaq 24. januar 2017
Kommunalbestyrelsinut, nunaqarfinni aqutsisunut ilagiillu sinniisaannut qinersinissaq aalajangerneqarpoq pissasoq:
Marlunngorneq 4. april 2017 nal. 9:00 – 20:00
Kommunalbestyrelsinut qinigassanngortinneq
Qeqqata Kommuniani kommunalbestyrelsimut qinerneqassapput ilaasortassat 15-it
Qinigassanngortittoqarsinnaavoq kisimiilluni, kisimiillutik qinigassanngortillutik kattusseqatigiittut, imaluunniit partii qinigassanngortitsisinnaasoq sinnerlugu qinigassanngortissinnaapput.
Kisimiillutik qinigassanngortitut ikinnerpaamik qulinit atsiorneqarsimassapput.
Kommunalbestyrelsemut qinigassanngortittunut allattorsimaffik 2017
Ilagiit Sinniisaannut qinigassanngortittunut allattorsimaffik 2017
Nunaqarfimmi Aqutsisunut qinigassanngortittunut allattorsimaffik 2017
Ilagiillu sinniisaannut qinigassanngortinneq
Qinersivik Maniitsoq: 7
Qinersivik Atammik: 4
Qinersivik Napasoq: 4
Qinersivik Kangaamiut: 4
Qinersivik Sisimiut: 7
Qinersivik Itilleq: 3
Qinersivik Kangerlussuaq: 3
Qinersivik Sarfannguit: 3
Nunaqarfinni aqutsisunut qinigassanngortinneq
Nunaqarfinni aqutsisunut qinersinermut qinigassanngortittut kingusinnerpaamik 21. marts 2017 nal. 12.00 nalunaarutigineqareersimassapput.
• Qinersivik Itilleq/Sarfannguit: 5
• Qinersivik Atammik/Napasoq: 5
• Qinersivik Kangaamiut: 3
Qinigassanngortitanik nalunaarutit
Qinigassanngortitanik nalunaarutit Maniitsumi, Atammimmi, Napasumi, Kangaamiuni, Sisimiuni, Itillimi, Kangerlussuarmi, Sarfannguanilu taaguinermi siulersuisumut tunniunneqassapput.
Nalunaaruteqarnissaq kingusinnerpaamik
Tunniunneqassapput
Kommunalbestyrelsimut qinigassanngortitsinermi
sap.ak. arfinillit sioqqullugit
Kommunip allaffianut
Qinersinermi siulersuisunut
Ilagiit sinniisaannut qinigassanngortitsinermi
sap.ak. sisamat sioqqullugit
taaguinermi siulersuisumut
Nunaqarfinni aqutsisunut qinigassanngortitsinermi
sap.ak. marluk sioqqullugit
Kommunalbestyrelsimut, nunaqarfinni aqutsisunut ilagiillu sinniisaannut allakkatigut taasinerit Sisimiuni Maniitsumilu kommunip allaffiini Saaffiginnittarfimmi nunaqarfinnilu Atammimmi, Napasumi, Kangaamiuni, Itillimi Sarfannguanilu kommunip allaffiini kiisalu Kangerlussuarmi Servicecenterimi allakkatigut taasisoqarsinnaavoq.
Qinerseqataasinnaatitaasut allassimaffii
Kommunalbestyrelsimut qinersinermi qinerseqataasinnaatitaasut allassimaffii ulluni 16.-17. marts 2017 Nunaqarfinnilu aqutsisunut 23.-24. marts 2017 tamanut misissugassanngorlugit Sisimiuni Maniitsumilu kommunip allaffiini Saaffiginnittarfimmi nunaqarfinnilu Atammimmi, Napasumi, Kangaa-miuni, Itillimi Sarfannguanilu kommunip allaffiini kiisalu Kangerlussuarmi Servicecenterimi saqqumitinneqassapput.
Kingusinnerpaamik ulluinnaat marluk qinersisussat allassimaffiisa saqqumitinneraniit, kinaluunniit isumaqartoq pissutissaqanngitsumik allassimaffimmi ilanngunneqarsimanani imaluunniit ilanngunneqarsimalluni, qinersinermik siulersuisunut allalluni naammagittaalliorsinnaavoq.
Kommunalbestyrelsimut qinersisinnaatitaasut qinigaasinnaatitaasullu
Inatsisartut inatsisaanni nr. 7, 3. december 2012-imeersumi ima allassimasoqarpoq:
Imm. 2. Kalaallit Nunaanni aalajangersimasumik najugaqarneq pineqartillugu, tak. imm. 1, nr. 1 aamma nr. 2 Kalaallit Nunaata avataaniikkallartut aammattaaq § 2-mi ilaatinneqarput. Imm. 3. Kommunalbestyrelsimut ilaasortaq kinaluunniit kommunalbestyrelsimut ilaasortaanerminut atatillugu nuna tamakkerlugu soqutigisaqaqatigiit kattuffiannut, kommunimi allami angerlarsimaffeqartumi, piffissaq tamaat siulittaasussatut toqqarneqartoq, kommunimi qimatamini taasisinnaatitaavoq. § 2. Inuit kinguliini taagorneqartut, Kalaallit Nunaata avataaniikkallartut, taakkulu inooqatitut aapparisaat imaluunniit nalunaarsorsimasutut aapparisaat aalajangersimasumik najugaqarnissamik piumasaqaatip saniatigut, § 1, imm. 1-imi piumasarineqartut naammassisimagunikkit, kommunalbestyrelsimut qinersisinnaapput:
§ 5. Kommunalbestyrelsimut qinigaasinnaatitaavoq kina-
luunniit § 1 imaluunniit § 2 naapertorlugit tassunga qinersisinnaatitaasoq, pineqartoq ukiut kingulliit tallimat ingerlaneranni inaarutaasumik eqqartuussinikkut akiliisitsissutissamilluunniit akuersinikkut pinerluttulerinermi inatsisit tunngavigalugit pineqaatissinneqarsimanngikkuni imaluunniit ukiut kingulliit pingasut ingerlaneranni pissutsimut nalinginnaasumik isigineqarnermi kommunalbestyrelsimut ilaasortaanissamut naleqqukkunnaarsitsisumik pinerluttulerinermi inatsisit tunngavigalugit pineqaatissinneqarsimanngikkuni. Piffissaliussat taaneqartut ullormit qinersivimmiit atuutissapput.
Imm. 2. Taamaattoq kinaluunniit qinigassanngortissin-naavoq pinerluuteqarsimanermigut pineqaatissinneqarsimanini pissutigalugu qinigaasinnaannginnera pillugu akerliliisoqaraluarpalluunniit.
Nunaqarfinni aqutsisunut qinersisinnaatitaasut qinigaasinnaatitaasullu
§ 61. Nunaqarfimmi aqutsisunut ataatsimoorussanut qinersisinnaatitaavoq kinaluunniit § 1 malillugu kommunalbestyrelsimut qinersisinnaatitaanermut piumasarisaasunik eqquutitsisoq, aammalu qinersinis¬saq kingusinnerpaamik ullunik 14-inik sioqqullugu nunaqarfimmi aalajangersimasumik najugaqarsima¬soq kiisalu § 2-mi inuit taaneqartut.
Ilagiit sinnisaannut qinersinnaatitaasut qinigaasinnaatitaasullu
§ 68. Kalaallit Nunaanni Ilagiinnut ilaasortat ilagiit sin-niisaannut qinersisinnaatitaapput kommunalbestyrelsimut qinersisinnaanermut piumasaqaatit naammassisimagunikkit, tak. § 1 imaluunniit § 2-mi piumasaqaatit naammassineqarpata. Ilagiit sinniisaannut qinersineq ullormi kommunalbestyrelsimut qinersinermi ingerlanneqassaaq.
Illoqarfik/Nunaqarfik Qinersivik Taaguisitsinermi siulersuisut
Maniitsoq Katersortarfik Peter Søren Olsen
Atammik Kommunip allaffia Marianne Kristiansen
Napasoq Kommunip allaffia Hansine Møller
Kangaamiut Kommunip allaffia Louisannguaq Rosing
Itilleq Kommunip allaffia Hansa Olsen
Kangerlussuaq Kommunip allaffia Vivi Schultz Grønvold
Sarfannguit Kommunip allaffia Aron Olsen
Qeqqata Kommuniani taasisinnaatitaasut amerlassusii